**A-nflorit iarăşi caisul**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A-nflorit din nou caisul

Şi în faţa casei mele

Roi de albinuţe zboară,

Zumzăie prin floricele.

Razele sale de aur,

Soarele şi le-a trimis,

Jucăuşe şi sprinţare,

Să se joace prin cais.

Luminat şi alb ca neaua

E caisul din ogradă,

Cine n-a văzut minunea

Las’ să vină să o vadă.

Căci minunea asta albă

Fără ştire, fără veste

A venit şi se va-ntoarce

Repejor iar în poveste.